**ALYTAUS RAJONO VIETOS  VEIKLOS GRUPĖS VALDYBOS**

**POSĖDIS NR. 31**

2023 m. kovo 23 d., 16.00 val.,

Alytaus rajono vietos veiklos grupės patalpos, Naujoji g. 48, Alytus.

 Posėdis organizuotas Alytaus rajono vietos veiklos grupės (toliau - VVG) patalpos, Naujoji g. 48, Alytus, VVG pirmininko iniciatyva, pagal 54 VVG įstatų punktą. Alytaus rajono VVG valdybos nariai (toliau – valdybos nariai) apie susirinkimą buvo informuoti asmeniškai. El. paštu VVG valdybos nariams pateikta darbotvarkė ir dokumentai, skirti posėdžiui.

 Posėdžio pirmininkas - Andrius Karlonas.

 Posėdžio sekretorė - Edita Zagurskienė.

 Iš viso VVG valdybos narių yra 12.

 Posėdyje dalyvavo 11 VVG valdybos nariai: Milda Stanevičienė, Ramūnas Kuzmickas, Saulius Belickas, Rūta Matonė, Aurelija Semionovienė, Edita Zagurskienė, Andrius Karlonas, Asta Kisielienė, Tomas Vailionis, Vytas Kederys, Edita Duobienė.

 Kvorumas yra.

 Posėdyje atskirus klausimus pristatė Alytaus rajono VVG pirmininkė Vida Vrubliauskienė, Alytaus rajono VVG VPS administratorė Brigita Montvilaitė, Alytaus rajono VVG VPS finansininkė – buhalterė.

 Bendru VVG valdybos sutarimu „už‘ (vienbalsiai) valdybos nariai išsirinko posėdžio pirmininku Andrių Karloną, o posėdžio sekretore - Editą Zagurskienę. Prieštaraujančių nebuvo.

 Darbotvarkė:

1. Dėl VVG narių visuotinio susirinkimo organizavimo.
2. Dėl VVG valdybos pirmininko  ataskaitos.
3. Dėl VVG veiklos ataskaitos už 2022 m.
4. Dėl VVG finansinių ataskaitų rinkinio už 2022 m.
5. Dėl virškontraktavimo ir vietos plėtros strategijos keitimo.
6. Dėl  VVG vykdomų projektų pristatymo.
7. Dėl  prašymų tapti VVG nariais.
8. Dėl VVG įstatų atitikimo naujai VPS.
9. Dėl VVG valdybos narių.
10. Dėl einamųjų klausimų.
	1. dėl pretenzijos.
	2. dėl informacijos apie parengiamąją  paramą.
	3. dėl informacijos apie VPS įgyvendinimą.
	4. dėl informacijos apie sumanių kaimų priemonę.
	5. dėl VVG turto revizavimo.

 Už darbotvarkę balsavo vienbalsiai.

**1.SVARSTYTA. Dėl VVG narių visuotinio susirinkimo organizavimo.**

VVG pirmininkė Vida Vrubliauskienė informavo, kad esmingai skiriasi naujų Vietos plėtros strategijų taisyklės ir esanti VVG valdybos narių sudėtis neatitiks Taisyklių <https://www.e-tar.lt/portal/lt/legalAct/89b202c08d9d11ed8df094f359a60216> reikalavimų. VVG valdybos nariai yra dirbę daugiau kaip 2 kadencijas. VVG įstatai turi būtinai atitikti naujų vietos plėtros strategijų punktų nuostatas, todėl būtina neatidėlioti ir organizuoti VVG narių visuotinį rinkiminį susirinkimą, keisti įstatus. Dauguma VVG valdybos narių pasiūlė organizuoti 2023 m. balandžio 5 d. bei pavesti VVG administracijai surasti tinkamas patalpas ir nustatyti valandas, atsižvelgiant į patalpų užimtumą.

NUTARTA. Dėl VVG narių visuotinio susirinkimo organizavimo.

11 balsų „už“ (vienbalsiai) VVG visuotinį rinkiminį narių susirinkimą organizuoti 2023 m. balandžio 5 d. VVG administracijai pavesta surasti tinkamas patalpas ir nustatyti valandas, atsižvelgiant į patalpų užimtumą.

**2.SVARSTYTA. Dėl  VVG valdybos pirmininko  ataskaitos.**

VVG valdybos pirmininkas Andrius Karlonas aptarė VVG valdybos darbą ir paprašė VVG valdybos narių pritarti VVG valdybos pirmininko ataskaitai. Vyko balsavimas.

 NUTARTA. Dėl  VVG valdybos pirmininko  ataskaitos.

 11 balsų „už“ (vienbalsiai) pritarta VVG valdybos pirmininko ataskaitai.

**3.SVARSTYTA. Dėl VVG veiklos ataskaitos už 2022 m.**

VVG pirmininkė Vida Vrubliauskienė pareikė VVG valdybai VVG veiklos ataskaitos informaciją už 2022 m. ir paprašė pritarti pristatyti 2023 m. balandžio 5 d. VVG visuotiniam narių susirinkimui. Vyko balsavimas.

 NUTARTA. Dėl VVG veiklos ataskaitos už 2022 m.

11 balsų „už“ (vienbalsiai) pritarta VVG veiklos ataskaitai už 2022 m. bei pasiūlyta 2023 m. balandžio 5 d. teikti VVG visuotiniam narių susirinkimui.

**4.SVARSTYTA. Dėl VVG finansinių ataskaitų rinkinio už 2022 m.**

VVG finansininkė – buhalterė Gintarė Astrauskaitė Marčiukaitienė VVG valdybai pristatė VVG finansinių ataskaitų rinkinį už 2022 m. ir paprašė pritarti teikti ją 2023 m. balandžio 5 d. VVG visuotiniam narių susirinkimui. Vyko balsavimas.

 NUTARTA. Dėl VVG finansinių ataskaitų rinkinio už 2022 m.

11 balsų „už“ (vienbalsiai) pritarta VVG finansinių ataskaitų rinkiniui už 2022 m. teikti 2023 m. balandžio 5 d. VVG visuotiniam narių susirinkimui.

**5.SVARSTYTA. Dėl virškontraktavimo ir vietos plėtros strategijos keitimo.**

VVG pirmininkė Vida Vrubliauskienė informavo, kad vadovaujantis Vietos plėtros strategijų, įgyvendinamų bendruomenių inicijuotos vietos plėtros būdu, administravimo taisyklėmis, patvirtintomis Lietuvos Respublikos žemės ūkio ministro 2016 m. sausio 8 d. įsakymu Nr. 3D-8 „Dėl Vietos plėtros strategijų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“ (aktuali redakcija TAR, 2023-03-07, Nr. 4082) 81.3. punktu VVG prašys Nacionalinės mokėjimo agentūros prie ŽUM (toliau – Agentūra) pakeisti vietos plėtros strategiją (VPS) dėl virškontraktavimo lėšų ir prašys patikslinti VPS sutartį dėl virškontraktavimo lėšų įtraukimo, nurodant, kad virškontraktavimui skirta 5 proc. paramos lėšų iš viso - 152 978,00 Eur. Taip pat VPS sutartyje bus patikslinta bendra galima paramos lėšų suma vietos projektams iš „3 059 568,00 Eur“ į „3 212 546,00 Eur“. Vyko balsavimas.

NUTARTA. Dėl virškontraktavimo ir vietos plėtros strategijos keitimo.

11 balsų „už“ (vienbalsiai) pritarta pakeisti VVG vietos plėtros strategiją (VPS) dėl virškontraktavimo lėšų ir patikslinti VPS sutartį dėl virškontraktavimo lėšų įtraukimo, nurodant, kad virškontraktavimui skirta 5 proc. paramos lėšų iš viso - 152 978,00 Eur. Taip pat VPS sutartyje bus patikslinta bendra galima paramos lėšų suma vietos projektams iš „3 059 568,00 Eur“ į „3 212 546,00 Eur“.

 **6.SVARSTYTA.** Dėl  VVG vykdomų projektų pristatymo.

VVG pirmininkė Vida Vrubliauskienė informavo, kad 2023 m. vasario 9 d. Elektrėnuose susitiko teritorinio projekto „Maisto atlieka – žaliava !?!“ (44TT-KV-22-2-04958-PR001) partnerių atstovai – Trakų krašto, Alytaus rajono, Prienų rajono, Elektrėnų savivaldybės ir Elektrėnų miesto VVG – aptarti projekto eigą, konkrečias veiklas. Iki šiol diskusijos vyko susitikimus organizuojant ir  nuotoliniu būdu.

Pirmiausiai, partnerių pageidavimu, apie Elektrėnų miesto vietos veiklos grupės veiklą, įgyvendintus projektus papasakojo Aurelija Kasperavičienė, Elektrėnų miesto VVG pirmininkė, pirmojo susitikimo organizatorė. Po pristatymo buvo aptartos miesto VVG bendradarbiavimo galimybės su kaimiškosiomis VVG.

Ilgai diskutuota dėl filmo kūrimo, nes uždaviniuose numatyta, kad 10 minučių filmas žiūrovui turės formuoti  kitokį požiūrį dėl atliekų rūšiavimo. Numatyta konferencijos data – vasario 24 d. Trakų r.

Projektas  tikslas  – skatinti vietos gyventojų socialinį aktyvumą, sąmoningumą tvarumo ir atliekų rūšiavimo, ypač maisto,  srityse,  edukuojant visuomenę, įtraukiant jaunimo, verslo, bendruomenių ir savivaldos atstovų, neįgaliuosius iš kaimiškųjų ir miestų teritorijų.  Projektas bus įgyvendinamas keturiais  etapais:

I etapas –  įvadinis. Bendras atliekų rūšiavimo kultūros, pereinant prie maisto atliekų rūšiavimo, pristatymas: teisinė bazė, reglamentuojanti maisto atliekų tvarkymą, esama maisto atliekų tvarkymo situacija Lietuvoje, projekto dalyvių savivaldybėse, atliekų tvarkytojai. Mokslininkų įžvalgos, atliktų tyrimų pristatymai, inovacijos.

II etapas – šviečiamoji dalis. Organizuojama pažintinė ugdomoji veikla. Visuomenės edukavimas. Planuojami trys  seminarai (Atliekų rūšiavimas Vilniaus ir Alytaus regionuose, Inovacijos atliekų tvarkymo srityje, startuoliai  Augalinės bioskaidžios atliekos (kavos tirščiai, naudotas aliejus, kitos augalinės kilmės maisto gaminimo ir maisto produktų atliekos), jų perdirbimas į tvarius vabzdžių produktus) ir  viena lauko diena sliekų fermoje.

III etapas – praktinė dalis – Eko dirbtuvės. Po įvadinės ir šviečiamosios dalių kiekvienos VVG teritorijoje bus organizuojamos praktinės veiklos –  ekodirbtuvės, kurių metu edukatoriaus pagalba bus  gaminamos medinės kompostinės su dangčiais; aiškinama, kaip rūšiuoti, ką galima, ko negalima mesti į kompostines?  Kiekviena VVG pasirenka po  4 teritorijas / vietas (prie mokyklų, bendruomenės namų, darželių ar kito visuomeninio objekto, tinkamo  maisto atliekų rūšiavimo edukacijai ir kompostinių gamybai). Kiekvienoje kaimiškojoje  VVG  sudaroma  po 4 grupes (į jų sudėtį įtraukiamas jaunimas, mokiniai, neįgalieji), grupėje po 12 žmonių. Kiekviena grupė gaminama po 2 kompostines. Miesto VVG kompostines gaminasi savo lėšomis..

IV etapas**–** apibendrinimas. Baigiamoji konferencija, filmo peržiūra, aptariamos veiklų tęstinumo galimybės.

Atskirai rinkti maisto atliekas įpareigoja Europos Sąjungos žiedinės ekonomikos strategija, kurios tikslas – mažinti atliekų kiekį ir taupyti pirminius išteklius, o susidariusias atliekas naudoti pakartotinai.

Tikimasi, kad projekto dalyviai pakeis savo požiūrį į atliekų, ypač maisto, rūšiavimą, pakeis vartojimo įpročius, pajus kad maisto atliekas rūšiuoti tikslinga, kad jos, nesupiltos  į bendrą krūvą su kitomis šiukšlėmis/atliekomis, tampa  naudingomis, t. y. žaliava (kompostas, elektros energija, kt.), sumažėja kaštai.

Bendradarbiavimo projektas gali būti įgyvendinamas tik tada, kai prie projekto paramos lėšų lygiomis dalimis prisideda visi projekto partneriai – VVG. Šiuo atveju Alytaus rajono savivaldybė 2022 m. yra kofinansavusi VVG bendradarbiavimo projektus pagal VVG projektą „Projektų sąveika ir darbų tęstinumo užtikrinimas“.

Atsižvelgiant į tai, kad įvairūs projektai praplečia VVG veiklų spektrą, didina VVG patirtį, kompetencijas teikia naudą VVG teritorijos žmonėms, bendruomenėms ir kitoms organizacijoms esant galimybėms, VVG ketina ir toliau teikti įvairius projektus, kurie neprieštarauja VVG įstatams.

 NUTARTA. Dėl  VVG vykdomų projektų pristatymo.

1. balsų „už“ (vienbalsiai) pritarti, kad įvairūs projektai praplečia VVG veiklų spektrą, didina VVG patirtį, kompetencijas teikia naudą VVG teritorijos žmonėms, bendruomenėms ir kitoms organizacijoms ir esant galimybėms turi teikti įvairius projektus, kurie neprieštarauja VVG įstatams.

**7. SVARSTYTA.** Dėl  prašymų tapti VVG nariais.

VVG pirmininkė Vida Vrubliauskienė informavo, kad 2022 m., 2023 m. gauta nauji fizinių ir juridinių asmenų prašymai tapti VVG nariais, kuriuos VVG valdyba apsvarsto ir perduoda visuotiniam narių surinkimui gautus naujus prašymus dėl narystės VVG, tai Ingrida Raguckienė (atstovauja verslą), Ūkininko Mariaus Gudaičio ūkis (atstovauja verslą), Julita Ciūnytė, (atstovauja (verslą), Bendruomenė „24 kaimynai“ (atstovauja pilietinę visuomenę), Dzūkijos – Suvalkijos saugomų teritorijų direkcija (atstovauja vietos valdžią). Visi pretenduojantys tapti VVG nariais yra žinomi VVG teritorijoje ir veiklūs, todėl VVG valdybos nariai pakviesti balsuoti dėl minėtų fizinių ir juridinių asmenų priėmimo VVG nariais ir svarstyti perdavimo VVG visuotiniams narių susirinkimui. Taip pat VVG pirmininkė Vida Vrubliauskienė informavo, kad  verslo sektorių atstovaujantis Svajūnas Adžgauskas pasitraukė iš VVG narių.

 NUTARTA. Dėl  prašymų tapti VVG nariais.

11 balsų „už“ (vienbalsiai) Ingridos Raguckienės (atstovauja verslą), ūkininko Mariaus Gudaičio ūkis (atstovauja verslą), Julitos Ciūnytės, (atstovauja (verslą), Bendruomenės „24 kaimynai“ (atstovauja pilietinę visuomenę), Dzūkijos – Suvalkijos saugomų teritorijų direkcijos (atstovauja vietos valdžią). prašymus tapti VVG nariais  perduoti VVG visuotiniam narių susirinkimui.

 **8.SVARSTYTA. Dėl VVG įstatų atitikimo naujai VPS.**

 VVG pirmininkė Vida Vrubliauskienė informavo VVG narius, kad dėl teisės aktų pasikeitimų ir ribojimų būtina patikslinti/ praplėsti VVG įstatus (toliau - Įstatai). Vadovaujantis Įstatų 75. punktu VVG įstatai keičiami ir papildomi visuotinio narių susirinkimo 2/3 visų VVG narių balsų dauguma. Įstatų keitimai;

„10.3. skatinti ir palaikyti vietines kaimo žmonių iniciatyvas bendruomenių, bendruomeninio bei socialinio verslo kūrimo ir plėtros, verslo, gamtos apsaugos, ekologijos, švietimo, kultūros, socialinės paramos ir rūpybos, jaunimo, vaikų užimtumo ir iniciatyvų, savanorystės, neįgaliųjų ir jų artimų žmonių problemų sprendimo, žiedinės ekonomikos, sumanaus kaimo ir kitose srityse“.

„44. VVG valdyba renkama VVG visuotiniame narių susirinkime atviru balsavimu 3 (trejų) metų kadencijai iš 12 asmenų. Valdybos narių sudėtis privalo atitikti kaimo vietos plėtros strategijų įgyvendinimą reglamentuojančius teisės aktus. Valdybos nariai nepertraukiamai gali dirbti dvi kadencijas, tačiau kas treji metai turi keistis 1/3 VVG valdybos narių iš kiekvieno sektoriaus (vietos socialinius interesus atstovaujantys asmenys (pilietinės visuomenės atstovai), vietos privatiems ekonominiams interesams atstovaujantys asmenys (verslo atstovai) ir viešojo administravimo institucijas ar įstaigas atstovaujantys asmenys (vietos valdžios atstovai). Balsuojant ir VVG valdybos narių balsams pasiskirsčius po lygiai - lemiamas yra VVG valdybos pirmininko arba pirmininkaujančio VVG valdybos posėdžiui balsas.“.

„45. VVG Viešojo administravimo institucijų ar įstaigų atstovai (valdžios atstovai) gali sudaryti ne daugiau nei 20 proc. VVG kolegialaus valdymo organo narių. Kolegialaus valdymo organo sudėtyje ir sprendimų priėmimo metu nei viena interesų grupė negali turėti 50 ir daugiau procentų balsų.

„47. VVG valdyba turi turėti ne mažiau kaip 16 proc. jaunų žmonių iki 29 m. amžiaus. ir ne mažiau kaip 35 proc. jaunų žmonių iki 40 m. amžiaus“. Vyko balsavimas.

 NUTARTA. Dėl VVG įstatų atitikimo naujai VPS.

11 balsų „už“ (vienbalsiai) pritarti Įstatų keitimui taip:

„10.3. skatinti ir palaikyti vietines kaimo žmonių iniciatyvas bendruomenių, bendruomeninio bei socialinio verslo kūrimo ir plėtros, verslo, gamtos apsaugos, ekologijos, švietimo, kultūros, socialinės paramos ir rūpybos, jaunimo, vaikų užimtumo ir iniciatyvų, savanorystės, neįgaliųjų ir jų artimų žmonių problemų sprendimo, žiedinės ekonomikos, sumanaus kaimo ir kitose srityse“.

„44. VVG valdyba renkama VVG visuotiniame narių susirinkime atviru balsavimu 3 (trejų) metų kadencijai iš 12 asmenų. Valdybos narių sudėtis privalo atitikti kaimo vietos plėtros strategijų įgyvendinimą reglamentuojančius teisės aktus. Valdybos nariai nepertraukiamai gali dirbti dvi kadencijas, tačiau kas treji metai turi keistis 1/3 VVG valdybos narių iš kiekvieno sektoriaus (vietos socialinius interesus atstovaujantys asmenys (pilietinės visuomenės atstovai), vietos privatiems ekonominiams interesams atstovaujantys asmenys (verslo atstovai) ir viešojo administravimo institucijas ar įstaigas atstovaujantys asmenys (vietos valdžios atstovai). Balsuojant ir VVG valdybos narių balsams pasiskirsčius po lygiai - lemiamas yra VVG valdybos pirmininko arba pirmininkaujančio VVG valdybos posėdžiui balsas.“.

„45. VVG Viešojo administravimo institucijų ar įstaigų atstovai (valdžios atstovai) gali sudaryti ne daugiau nei 20 proc. VVG kolegialaus valdymo organo narių. Kolegialaus valdymo organo sudėtyje ir sprendimų priėmimo metu nei viena interesų grupė negali turėti 50 ir daugiau procentų balsų.

„47. VVG valdyba turi turėti ne mažiau kaip 16 proc. jaunų žmonių iki 29 m. amžiaus. ir ne mažiau kaip 35 proc. jaunų žmonių iki 40 m. amžiaus“

**9.SVARSTYTA. Dėl VVG valdybos narių.**

VVG pirmininkė Vida Vrubliauskienė pristatė VVG valdybos nariams naujus reikalavimus VVG valdybai, kurie nustatyti **Vietos plėtros strategijų, įgyvendinamų bendruomenių inicijuotos vietos plėtros būdu, įgyvendinimo taisyklės**

<https://www.e-tar.lt/portal/lt/legalAct/89b202c08d9d11ed8df094f359a60216>. Reikalavimai VVG valdybai, kurie turės įtakos vietos plėtros strategijos finansavimui 2023 - 2029 metams:

„12.4. sudaryti sprendimų priėmimo teisę dėl projektų (įskaitant VPS) įgyvendinimo atstovaujamoje teritorijoje pagal Priemonę turintį kolegialų valdymo organą, susidedantį iš ne mažiau kaip 11 narių, atstovaujančių skirtingoms interesų grupėms ir užtikrinti, kad nei viena interesų grupė nekontroliuotų sprendimo priėmimo, t. y. kolegialaus valdymo organo sudėtyje ir sprendimų priėmimo metu nei viena interesų grupė negali turėti 50 ir daugiau procentų balsų:

12.4.1. vietos socialinius interesus atstovaujantis asmuo (pilietinės visuomenės atstovas) – VVG teritorijoje įsteigtos ir veikiančios bendruomeninės organizacijos ar kitos NVO skirtas atstovas, kurio dalyvavimo VVG kolegialaus valdymo organo veikloje tikslas – atstovauti socialiniams interesams (pvz., atstovauti VVG teritorijoje įsteigtoms ir veikiančioms bendruomeninėms organizacijoms, asociacijoms, NVO ir kt.). Jeigu socialinius interesus atstovaujanti organizacija, veikia didesnėje negu VVG apibrėžta veiklos teritorija, tinkama organizacija veikianti savivaldybės lygiu ir (arba) įregistruota savivaldybės centre ir veikianti VVG teritorijoje;

12.4.2. vietos privatiems ekonominiams interesams atstovaujantis asmuo (verslo atstovas) – VVG teritorijoje įsteigtos ir veikiančios privataus juridinio asmens, privačių juridinių asmenų asociacijos arba fizinių asmenų, užsiimančių ekonomine veikla, asociacijos paskirtas asmuo, taip pat fizinis asmuo, besiverčiantis ekonomine veikla, kurio dalyvavimo kolegialaus VVG valdymo organo veikloje tikslas – atstovauti ekonominiams interesams (pvz., atstovauti VVG teritorijoje įsteigtoms ir veikiančioms labai mažoms, mažoms ir vidutinėms įmonėms (pripažinimo labai mažomis, mažomis ir vidutinėmis įmonėmis sąlygos nustatytos Lietuvos Respublikos smulkiojo ir vidutinio verslo plėtros įstatyme), ūkininkams, verslą plėtojantiems fiziniams asmenims);

12.4.3. viešojo administravimo institucijas ar įstaigas atstovaujantis asmuo (vietos valdžios atstovas) – VVG teritorijoje veikiančios savivaldybės, kuri yra VVG narė, mero ar tarybos paskirtas rinkti į kolegialaus valdymo organą asmuo, taip pat tos savivaldybės valdomos įmonės, administravimo subjekto ar kitos VVG teritorijoje veikiančios valstybės įstaigos, organizacijos, kurios atlieka viešojo administravimo funkciją ir (arba) teikia viešąsias paslaugas ir yra VVG narės, atstovas (išskyrus savivaldybės politikus ir politinio (asmeninio) pasitikėjimo valstybės tarnautojus), kurių dalyvavimo kolegialaus VVG valdymo organo veikloje tikslas – atstovauti viešąjį interesą. Viešojo administravimo institucijų ar įstaigų atstovai gali sudaryti ne daugiau nei 20 proc. VVG kolegialaus valdymo organo narių;

 12.4.4. kitas, 12.4.1–12.4.3 papunkčiuose nenumatytas, interesų grupes atstovaujantys asmenys;

12.4.5. jei VVG kolegialų valdymo organą atstovauja 3 interesų grupės, kolegialus valdymo organas turi būti sudarytas iš 12.4.1 – 12.4.3 papunkčiuose numatytų interesų grupių;

12.4.6. į kolegialaus valdymo organą negali būti renkami politikai, kuriais laikomi asmenys, kurių nuolatinė veikla yra politika ir kurie dalyvauja partijų ir (arba) Vyriausybės ir (arba) savivaldybių aukščiausiųjų organų darbe, turi įgaliojimus priimti politinius sprendimus (pvz. seimo nariai, partijų skyrių vadovai, premjeras, ministrai, viceministrai, meras, taryba ir pan.);

12.4.7. savivaldybės administracijos struktūrinių padalinių vadovai, kiti darbuotojai, jos valdomų įmonių, savivaldybės administravimo subjektų ar kitos VVG teritorijoje veikiančios valstybės įstaigos, organizacijos, kurios atlieka viešojo administravimo funkcijas ir (arba) teikia viešąsias paslaugas  ir yra VVG narės, vadovai kolegialiame VVG valdymo organe gali atstovauti tik viešojo administravimo interesų grupę. Jeigu asmuo, išrinktas į kolegialų VVG valdymo organą, pagal faktinę padėtį turi galimybę atstovauti socialinius ir ekonominius interesus  (pvz., yra bendruomeninės organizacijos narys ir ūkininkas), jis turi aiškiai raštu išreikšti, kuriai interesų grupei atstovauja eidamas kolegialaus VVG valdymo organo nario pareigas. Raštai saugomi VVG;

12.4.8. jeigu atstovaujama teritorija apima kelių besiribojančių savivaldybių teritoriją ar kelių savivaldybių teritorijų dalį (-is), kurios turi būti ne mažesnės kaip seniūnija, į VVG valdymo organą iš kiekvienos savivaldybės, kurios teritorijoje veikia VVG, turi būti išrinkta bent po vieną asmenį iš visų trijų ar keturių interesų grupių;

12.4.9. į VVG kolegialaus valdymo organą išrinkti VVG teritorijoje veikiančios (-ių) moterų ir vyrų lygias galimybes, asmenų, turinčių negalią, ar kitos (-ų) organizacijos (-ų), ginančios (-ių) žmogaus teises, veikiančios (-ių) pažeidžiamų ir (ar) atskirtų visuomenės grupių teisių ir gerovės užtikrinimo srityse, atstovą (-us) atstovauti socialiniams interesams;

12.4.10. kolegialaus valdymo organo nariai iki pirmojo kolegialaus valdymo organo posėdžio arba pirmojo dalyvavimo kolegialaus valdymo organo posėdyje Lietuvos Respublikos viešųjų ir privačių interesų derinimo valstybės tarnyboje įstatymo nustatyta tvarka Privačių interesų registre deklaruoja privačius interesus ir teikia minėtas deklaracijas (jeigu šios nėra viešai prieinamos) bei jų pakeitimus VVG ir Agentūrai;

12.4.11. kolegialaus valdymo organas yra įvairaus amžiaus (bent 2 asmenys iki 40 m. jų išrinkimo dieną į kolegialų VVG valdymo organą) ir užtikinama lyčių pusiausvyra (mažiausiai 40 proc. nesvarbu, kurios lyties, atstovų);“

VPS turi atitikti reikalavimus ir nepaisant, kad kadencija dar nesibaigus VVG valdyba visuotinio narių susirinkimo metu gali atsistatydinti ir gali būti perrinkti visi VVG valdybos nariai, kad VPS būtų tinkama finansuoti 2023 - 2029 metams.

NUTARTA. **Dėl VVG valdybos narių.**

11 balsų „už“ (vienbalsiai) atsistatydinti VVG valdybai ir perrinkti VVG valdybos narius, kad naujoji VVG vietos plėtros strategija būtų tinkama finansuoti 2023 - 2029 metams.

**10.SVARSTYTA. Dėl einamųjų klausimų.**

**10.1. SVARSTYTA Dėl pretenzijos.**

VVG pirmininkė Vida Vrubliauskienė informavo VVG valdybos narius, kad nei vienas VVG administracijos darbuotojas nedalyvauja politikoje bei visuomenė apie tai socialinėje paskyroje facebook raštu buvo informuota, kad VVG yra atsiribojusi nuo politikos, tačiau savivaldybių rinkimų metu, socialinėje paskyroje facebook privatūs asmenys (pridedama) teikė tikrovės neatitinkančią informaciją, todėl klausta VVG valdybos narių kaip elgtis - ar kreiptis į policiją su skundu. Paprašyta balsuoti.

 NUTARTA. Dėl pretenzijos.

11 balsų „už“ (vienbalsiai) neteikti pretenzijos/skundo policijai nagrinėti dėl privačių asmenų atsakomybės už tikrovės neatitinkančios informacijos platinimo ir nepagrįstai neigiamai formuotos nuomonės apie VVG.

**10.2. SVARSTYTA. Dėl informacijos apie parengiamąją  paramą.**

VVG pirmininkė Vida Vrubliauskienė priminė VVG valdybos nariams, kad VVG gavo **20 tūkst. eurų pagal Lietuvos kaimo plėtros 2014–2020 m. programos priemonės „LEADER programa“ veiklos sritį „Parengiamoji parama“ vietos plėtros strategijoms įgyvendinti. VPS gali būti teikiamos nuo balandžio 1 d. iki gegužės 31 d.**

NUTARTA Dėl informacijos apie parengiamąją  paramą.

11 balsų „už“ (vienbalsiai) naują **VPS** parengti, suderinti su visuomene ir pateikti iki 2023 m. **gegužės 31 d.**

**10.3. SVARSTYTA. Dėl informacijos apie VPS įgyvendinimą.**

VVG pirmininkė Vida Vrubliauskienė ir VVG VPS administratorė Brigita Montvilaitė padėkojo VVG valdybos nariams už darnų darbą ir informavo, kad vyko daug kvietimų , projektų atrankos posėdžių, bet vietos projektų pareiškėjai nėra aktyvūs arba yra abejojantys įvykdyti pririmtus įsipareigojimus vietos projektuose, todėl neretai atsiima jau įvertintus vietos projektus arba netgi nutraukia vietos projektų vykdymo sutartis. tai nevaldomi procesai, kuriuos sąlygojo pandemija ir karas Ukrainoje, kuomet išbrango ištekliai ir neįmanoma įgyvendinti prieš pandemiją ir karą Ukrainoje suplanuotų vietos projektų, todėl VVG šiuo metu turi prastą vietos projektų rezultatyvumą ir labai didelį kvietimų skaičių. Neigiami procesai vyksta ir toliau, bet LR žemės ūkio ministerijai yra VVG yra pateikusi veiksmų planą ir visais įmanomais būdais siekia spartinti

VPS įgyvendinimą, tad paprašyta pritarti VVG veiksmų planui dėl vietos plėtros strategijos spartesnio įgyvendinimo.

10.3. dėl informacijos apie VPS įgyvendinimą.

11 balsų „už“ (vienbalsiai) pritarti veiksmų planui dėl vietos plėtros strategijos spartesnio įgyvendinimo.

**10.4. SVARSTYTA. Dėl informacijos apie sumanių kaimų priemonę.**

VVG pirmininkė Vida Vrubliauskienė informavo VVG valdybos narius, kad Lietuvos žemės ūkio ir kaimo plėtros 2023–2027 m. strateginiame plane sumanaus kaimo projektams įgyvendinti numatyta 15 mln. Eur paramos lėšų.

Rengiant ir įgyvendinant sumanaus kaimo vystymo projektus labai svarbu bendradarbiauti, Projektai bus įgyvendinami kartu su partneriais: nevyriausybinėmis organizacijomis, atitinkamos VVG teritorijoje registruotais ir veikiančiais viešaisiais bei privačiais juridiniais asmenimis. Galimai projektus koordinuoti VVG padės mokslo atstovai bei kiti inovacijas pritaikyti gebantys asmenys. VVG ketina planuosti teikti sumanaus kaimo projektą, todėl analizuoja šią tematiką, ieškoti partnerystės ir prašo VVG valdybos pritarimo šiuo klausimu.

NUTARTA Dėl informacijos apie sumanių kaimų priemonę.

11 balsų „už“ (vienbalsiai) VVG suplanuoti teikti sumanaus kaimo projektą su partneriais, analizuoti šią tematiką, ieškoti partnerystės.

**10.5. SVARSTYTA. Dėl VVG turto revizavimo.**

 Seniai įgyvendinto bendradarbiavimo su Birštono VVG projekto „Panemunės dzūkų turizmo maršruto“ yra ilgalaikio turto, kuris perduotas disponuoti panaudos būdu Asociacijai „Panemunės dzūkai“ reikia įvykdyti revizavimą. Tai atlikti pavesti inventorizacijos komisijai

 NUTARTA **Dėl VVG turto revizavimo.**

 11 balsų „už“ (vienbalsiai) pavesti VVG Inventorizacijos komisijai revizuoti seniai įgyvendinto bendradarbiavimo su Birštono VVG projekto „Panemunės dzūkų turizmo maršrutas“ ilgalaikį turtoą, kuris perduotas disponuoti panaudos būdu Asociacijai „Panemunės dzūkai“.

Posėdžio pirmininkas Andrius Karlonas

Posėdžio sekretorė Edita Zagurskienė